110வது விதியின் கீழ் படிக்கப்படும் அறிக்கை மீது அப்போது எவ்வித விவாதமும் இருத்தல் கூடாது என்றுதான் 110வது விதியில் கூறப்பட்டிருக்கிறதே தவிர, அறிக்கைக்குப் பிறகு அதன் மீது விவாதம் எழுப்புவதற்கு எந்தத் தடையும் இருப்ப தாகக் குறிப்பிடும் வார்த்தைகள் எதுவும் விதியில் இல்லையே? 110வது விதியின் கீழ் அறிக்கை படிக்கப்பட்டவுடன், அதிலே கூறப்பட்ட அறிவிப்புக்கு நன்றி தெரிவித்துப் பாராட்டிப் பேசலாம் என்றும் விதிகளிலே கூறப்படவில்லையே? பிறகு எந்த விதியின் கீழ் முதலமைச்சர் ஒவ்வொரு முறை 110வது விதியின் கீழ் அறிக்கை படித்த பிறகும், ஆளுங்கட்சியின் தோழமைக் கட்சித் தலைவர்கள் ஒவ்வொருவராக எழுந்து ஜெயலலிதாவுக்குப் பாராட்டுரை வைபவம் நடத்துவதற்கு மட்டும் அனுமதிக்கப்படுகிறார்கள்?